वाजपेयी के शासन में हुआ देश का विकास: जांगड़ा
पूर्वप्रधानमंत्री अटल बिहारी वाजपेयी की जयंती विभिन्न संगठनों ने कार्यक्रम आयोजित किए। इस दौरान वक्ताओं ने वाजपेयी के जीवन से जुड़ी घटनाओं के बारे में बताया। उन्होंने युवा वर्ग को उनके बताए रास्ते पर चलते हुए देश का विकास करने में अपनी सक्रिय भूमिका निभाने के लिए प्रेरित किया। उन्होंने कहा कि वापपेयी ने देश को नई दिशा प्रदान की है। जिसके चलते ही आज देश का तेजी से विकास हुआ है।
ब्रह्म भवन में आयोजित कार्यक्रम में भाजपा के जिलाध्यक्ष डॉ.ओमप्रकाश आत्रे ने कहा कि पीएम नरेन्द्र मोदी के नेतृत्व वाली भाजपा की केन्द्र सरकार अटल बिहारी वाजपेयी सरकार के अधूरे कार्यों को पूरा करने का काम कर रही है। उन्होंने कहा कि वाजपेयी ने राजनीति से भ्रष्टाचार को समाप्त करने के लिए कोई कसर नहीं छोड़ी। वाजपेयी के शासनकाल के दौरान भारत एक मजबूत देश के रूप में विश्व के सामने आया था। भाजपा नेता रामचंद्र जांगड़ा ने कहा कि वाजपेयी शासनकाल के दौरान देश का चहुंमुखी विकास हुआ था। वाजपेयी ने ग्रामीण क्षेत्र के विकास पर जोर दिया था। इस अवसर पर देवेंद्र कौशिक, आजाद नेहरा, गुलशन विरमानी, डॉ.ओमप्रकाश शर्मा, डॉ.धर्मबीर नांदल, भानू प्रसाद शर्मा आदि उपस्थित थे।
बीपीएस महिला विवि के कन्या गुरूकुल स्कूल में आयोजित सात दिवसीय एनएसएस कैंप के दौरान शुक्रवार को पूर्व पीएम अटल बिहारी वाजपेयी के जन्मदिन को सुशासन दिवस के रूप में मनाया गया। विवि की कुलपति आशा काद्यान ने कहा कि भारत र| वाजपेयी ने केवल एक अच्छे राजनेता थे, बल्कि वह एक मंझे हुए कवि भी रहे हैं। छात्राओं ने भाषण, गीत, नाटक एवं पोस्ट मेकिंग के माध्यम से भारत र| वाजपेयी के जीवन पर प्रकाश डाला एवं अनुशासन में रहने का संकल्प लिया। इस अवसर पर एनएसएस कार्यक्रम अधिकारी निर्मल देवी, सुनीता मोर, संगीता रानी आदि उपस्थित थी।
पुराना बस स्टैंड स्थित ब्रह्मभवन में भगवान परशुराम सेना समिति के पदाधिकारियों ने पंडित प्रभु दयाल गौड़ की पुण्यतिथि पर कार्यक्रम आयोजित किया। कार्यक्रम की अध्यक्षता सेना के अध्यक्ष कुलदीप कौशिक ने की। उन्होंने कहा कि प्रभु दयाल गौड़ ने हमेशा ब्रहमणों के लिए संघर्ष किया। समाज के उत्थान और शिक्षा स्तर को उठाने की दिशा में अपना जीवन लगा दिया। कार्यक्रम के संयोजक युवा अध्यक्ष संदीप कौशिक ने कहा कि गौड़ के बताए गए रास्ते पर चलकर समाज को आगे ले जाया जा सकता हैं। उनके जीवन से प्ररेणा लेकर आगे बढ़ाना चाहिए। इस मौके पर भानु प्रकाश शर्मा, बलराम कौशिक, शंकुतला शर्मा, कृष्ण शर्मा, अधिवक्ता वेद कुमार, रमेश अत्रेय, कुलदीप शर्मा, ओमप्रकाश शर्मा आदि उपस्थित थे।
गोहाना . बीपीएसमहिला विवि में पूर्व पीएम अटल बिहारी वाजपेयी जयंती पर आयोजित कार्यक्रम में उपस्थित छात्राएं।।
hin_Deva hin_Deva hin_Deva hin_Deva hin_Deva bho_Deva